அல்லைல் புரோமைடு (Allyl bromide) (3-புரோமோபுரோப்பீன்) ஒரு கரிம ஆலைடு ஆகும். இது பலபடிகள், மருந்தாக்கப் பொருட்கள், அல்லைல் சேர்மங்கள் மற்றும் இதர கரிமச் சேர்மங்களின் தொகுப்பு முறை தயாரிப்புகளில் அல்கைலேற்றக் காரணியாகப் பயன்படுகிறது. இயல்பாக, அல்லைல் புரோமைடு அடர்ந்த, காரமான, நிலைத்த நெடியையுடைய ஒரு தெளிந்த திரவம் ஆகும். இந்தச் சேர்மத்தை தனிம நிலையிலுள்ள துத்தநாகத்துடன் வினைப்படுத்தி அல்லைல் துத்தநாக புரோமைடைத் தயாரிக்கலாம்.